
Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster:
Rengr. Al-Moe'min.
Adres Hoofdredactie:
Wira Sendjaja.
Kazerneweg 23
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k. 
oelah dilalaworakeun,
margi seueur ajat
Qoerän sareng Hadits.


Amal Ma'roef.
Anoe diantos - antos sareng diteda
ka soegri noe badeangersakeun kana
„padamelan-sae" kanggo ka¬
madiengan agama koe tjoekang A.M.,
teu aja sanes kadjubi ti maparin adres2
ka adm. ieu s.k., adres noe sakinten
kaerong bakal nampina atanapi bakal
kersa maosna, oepami dikintoenan
proefnummer.
Teras henteuna djadi langganan, eta
mah henteu djadi tanggelan noe ma¬
parin adres2 tea, goemantoeng kana
karidoan manah anoe dihatoeranan
proefnummer bae.
Saoepami sadajana noe sami welas
asih kana serat kabarna, pada kersa
ngadjalankeun sokoemaha panoehoen
noe kaoengel di loehoer, asul disare¬
ngan koe takdiring Jang Widi, sageuj
teu enggal2 katingali sareng karaos
kamadjenganana ieu serat kabar.
Ti samemehna katampi, Directie pa¬
rantos hatoer noehoen ti anggalna.


ROCHANI DJASMANI.


Sanadjan anoe noelis djaoeh ti basa
sampoerna, asa mo' aja matakna
oepama nahapkeun maneh, ngabahas har¬
ti basa noe dipake djoedoel ieu karangan
moedah-moedahan aja mangpaätna, hoe¬
soesna keur anoe noelis, oemoemna keur
sadaja para maos kana djalan „OEBOE¬
DIJAH"; namoeng tangtos sakadar anoe 
kahontal koe akal poengsat bae.
ROCHANI: leu basa teh sanadjan
lain pitoein basa Soenda, tapi koe sabab
lomana ieu basa, nepi ka sawaktoe-waktoe
mah noe noelis sok oemakoe ieu basa
teh ditetepkeun basa Soenda. Koe sabab
ajeuna perloena lain njoektjroek basana,
tapi karaos koe noe noelis ageung per¬
loena diterangkeun heula ti mana asalna
eta basa. Rochani teh asal tina basa
Arab anoe pondokna ROECH, sarta ngan¬
doeng harti tjeuk Soenda: lemboet, lemes,
atanapi aloes, nanging sok aja oge anoe
nerangkeun madjar harti eta basa teh
getih, madjarkeun teh dina karangan
boedjangga Djawa, aja basa anoe ka-
koeroeng koe ahli sadjarah, „rochadi“
anoe ngandoeng harti dina basa Djawa


Rahaden, atawa aja oge noe nerangkeun
„getih aloes“. Djadi Roch di dieu mah
djiga ngandoeng harti „getih“, tapi han¬
djakal pisan nepi ka ieu karangan ditoelis,
henteu atjan mendak bongbolong pikeun
netepkeun „benerna eta noe ngaharti¬
keun“.
Rochani ngabdi ka Goesti:
Ajeuna noe noelis bade ngabantoen harti
Rochani teh tetep „aloes“ atawa hidji
barang anoe teu bersipat (gaib), paragi
koemereb ka Noe Maha Soetji. Koe sabab
noe dikawoelaanana Goesti Alloh teh
gaib, atoeh ninggang di meudjeuhna pi¬
san noe koemawoelana oge gaib deui,
nja eta ROCHANI bari teu dimangma¬
ngan deui jen ieu 2 barang gaib teh
tetela ajana, sarta sing enja2 pertjajana.
Lamoen oerang geus ngantjik dina rasa
rochani noe saroepa kieu, gede pertja¬
jana noe noelis ka sadajana, bakal djaoeh¬
na akoean ahli Oeboedijah: „bener an¬
djeun batan batoer“, sabab rasa kagai¬
banana, beuki ngoeatan kana pertjajana


nana, basa „pagirang-girang tampian“
teh dina djalan Oeboedijah moal aja,
sarta teu mangmang deui boeahna kana
kaajaan tjoempon basa „loeloes roentoet“.
DJASMANI NGABDI KA NABI: Keur
njoemponan harti ieu basa, gede pisan
mamalana, kana rasa anoe nembrak, sabab
ieu mah jakin pamendak noe noelis, loba
djalan anoe ngarendeng djeung koema¬
woela ka manoesa noe biasa. Djadi keur
ieu panerangan ngaraos perloe noe noelis
mapaj heula sipat2 noe aja di Nabi, sa¬
bab nja ieu pisan noe bakal narik kana
djasmani oerang keur ngabdina ka man¬
tenna. Ari sipat2 Nabi tea, noe noelis
teu mangmang deui keur sadaja Moes¬
limin, tangtoe pada aroeninga, jen an¬
djeunna teh njoebadanan basa: sidik,
amanat, tableg, patonah, anoe moen di¬
goeloengkeun koe basa Soenda mah, teu¬
mangmang deui jen andjeunna teh, hi¬
dji djasmani anoe disampoernakeun koe
Noe Maha Soetji, atanapi tjeuk basa
loembrah mah, tetep Nabi noe didjadi¬
keun koe Noe Moerbeng Alam teh nga¬
goeloeng dina basa „HADE“.
Tadi diterangkeun jen DJASMANI
NGABDI KA NABI, ana kitoe koe sabab
Nabi tetep kawengkoe koe basa hade,
atoeh djasmani oerang oge ninggang dina
koedoena pisan, mimitina sina hade
kakara bisa koemoereb ka noe hade.


Koemaha ngahadeanana Djasmani sang¬
kan gembleng HADE? Keur ngadjawab
ieu pertanjaan noeangarang ngarasa we¬
gah anoe taja hinggana, sabab nja ieu
pisan, anoe gede mamalana, pikeun ma¬
sing2 djirim. Tapi koe sabab keukeuh
noe noelis boetoeh koe HADE, oge
keukeuh hajang oemadjak ka kantja
oerang babarengan dina HADE, nja ieu
di handap diterangkeun dihadja didang¬
ding, sangkan dina pasaliana oge, soegan
koe halimpoena lagoe, bisa tebih tina
basa „ngaladjoer napsoe“.
ASMARANDANA.
Moen jakin diri rek ngabdi, teroes
oeloen koemaoela, noelad njatjak ka noe¬
hade, di oerang koedoe iatna, oetjap
lampah koedoe djaga, napsoe noe kaboer
ngaberoeng, koe oerang koedoe pegatan.
Bari oelah sepi mikir, kana djalan noe¬
dioedag, sabab ngoedag basa hade, noe¬
tangtoe make djalanna, koedoe djalan
anoe njata, oelah njasar koedoe djoedjoer,
kakara bisa kagoear.
Sarta moen oerang geus nepi, toeg ka¬
anoe keur dioedag, sasat ngantjik dina
hade, ieu oge poma - poma, oelah rek
woengkoel akoean, tapi koedoe make ba¬
toer, noe ngesahkeun panghadena.
Sabab hade tjeuk pribadi, tatjan tang¬
toe kapajoesan, koe sasama anoe sedjen,
sedeng djasmani noe lian, karepna tang¬
toe saroea, kabeh pada hajang oenggoel,
ngantjik dina panghadena.
Moen hade geus kapimilik, kagoegoe¬
loeng kapibanda, gembleng di oerang
geus ngenggon, noe noelis estoe per¬
tjaja, saha anoe ngabogaan, tangtoe loe¬
loes tangtoe moeloes, hamo aja koetji¬
wana.
Petana anoe ngamilik, koe noe noelis
geus kawangwang, ngabdina kana HADE
teh, tjoel ka djasmani manehna, sanadjan
aja matakna, da kawengkoe koe noe
aloes, loeloes roentoet noe dipalar.
Taja petana soemingkir, tangtoe dja¬
sadna soemerah, pasrah ka lakoe noe¬
HADE, basa bedang sareng soengkan,
moeroegoel paksa piroesa, taja poelas
dipiwawoeh, malah-malah dita'oedan.
SINOM.
Lamoen ieu pepetaan, geus kamilik
koe noe noelis, heug tepa ka kantja2,
wegah soekoerna noe noelis, ka Goesti
Robboel Alamin, da jakin tadi geus ma¬
toer, djasmani mah taja peta, nepi dje¬
rit ka noe gaib, koe kitoe teh djasmani
koekoemahaan.

ALIP-ALIPAN.


Samboengan A. M. No. 10.


Ngadjadina bagdja djeung salamet teh,
moenggoehing adat, koe bener kalakoean
djalmana, noe geus didjangdjikeun koe¬
Toehan.
Kalakoean2 manoesa teh imma dohirna
wa imma batinna, nja eta naha fi'lina,
naha koulina, naha kolbina, eta koedoe
bener.
Ari benerna pikeun kalakoean teh aja¬
na dina pitoedoeh dinil Islam. Djadi
ngaran bener kalakoean teh koedoe toe¬
moet dinoel Islam.
Doepi milarina bener teh boloampan
moen koedoe ngatoer sorangan dina ka¬
lakoean2 hiroep noe sakitoe roempilna,
dalah noemoetkeun noe geus diatoer
dina agama oge, karaosna koe djisim
koering mah geus seuseut seuat. Mang¬
ka moal bener — hamo hade hidji kala¬
koean, moen teu bener — teu hade heula
karep dina pikirna (kolbina).
Dina A.M. noe parantos kalangkoeng
katingali, wireh rek mernahkeun karep
dina pikir oge geus sakitoe soelitna,
lantaran rea roepina, rea djalanna, rea
gerakna, kajaning: moetlak, ilham, mi¬
nan nafs, minas sjaiton. Sanggeusna kitoe
dina saroepi-saroepina oge geus sakitoe
deui pabeulitna, saperti nafsoe anoe toe¬
djoeh roepi kalawan balad-baladna tea,
sareng sjaiton anoe sakitoe oetejna, pada
narik, pada mawa kalawan banget kana
gerak pikir manoesa.
Hal oeroesan nafsoe sareng sjaiton noe¬
ngaroesik ngoengsi kana pikir koering,
asa geus tjoekoep sakitoe ge didadarkeun
dina A.M. noe parantos kalangkoeng2 oge.
Namoeng perjogi ditingali deui bae soe¬
pados langkoeng terang sareng kagoe¬
ngan pamandangan.
Koe margi sakitoe kaajaanana djisim
koering wantoen nangtoekeun, jen djalma
saoedjratna pirakoe pibisaeun pinanggih
reudjeung saestoena bener metakeunana
pikir mitoedjoe kana kahadean moen teu¬
aja hidajat terang kana piwoeroek agama
djeung koernia ti Noe Kawasa mah.
Atoeh ka pajoen soemangga oerang
ngeureujeuh ichtiar noengtoet milari pa¬
ngaweroeh kana bener kalawan djalaning
agama Islam, malar di achir pinanggih
reudjeung bagdja sarta salamet doenja
achirat noe dipimaksad tea.
Insja Alloh baris disamboeng
Salamna poen¬
Tohir S. a.


PARANTOS SEEP.


A.M. no. 1 t/m 7 th. 39 parantos seep,
koe margi sakitoe ka para djoeragan noe¬
maroendoet nomer2 noe kasebat di loe¬
hoer, teu tiasa ngaboelkeun.
Adm. A.M.


Samboengan A. M. No. 11.
(Nadruk verboden).


IMAN KA K. N. MOEHAMMAD s.a.w.
Sanggeus tetep kanabian djeung ka¬
rosoelanana K. N. Moehammad s. a w
kalawan katerangan djeung alesan anoe
moal bisa dibantah deui, wadjib oerang
koedoe boeleud kapertjajaan, koedoe
koeat iman, jen sakoer anoe ditjarioskeun
koe andjeunna, eta kabeh bener, teu sak
deui, teu koedoe mangmang satjongo
boeoek dibeulah toedjoeh.
Tegesna oerang wadjib iman kana
sakoer anoe diseboet dina Qoerän djeung
Hadis sohih, anoe ti antarana nja eta
kaajaan sanggeus maot kajaning kani'
matan soerga (44), siksaan naraka
(JU elde), hisab, ba'as d. s. b.
Hasan: „Moegi ditjarioskeun ajeuna,
naon hidji - hidjina anoe pangperloena
dikanjahokeun koe abdi ti antawis anoe
kasebat dina Qoerän sareng Hadis tea.
Margi ari sadajana mah tangtos kedah
diaos Qoerän satamatna sareng sadajana
Hadis sohih, anoe tangtos kedah tjekap
waktosna".
Djrg. goeroe: „Ti antara eta, anoe
perloe dikanjahokeun nja eta ieu:
(Hidji) Wadjib pertjaja jen sanggeus
maot, oerang bakal dihiroepkeun deui
koe Noe Maha Kawasa, nja eta hiroep
di acherat anoe langgeng taja wates-wa¬
ngenna.
(Kadoea). Wadjib oerang pertjaja kana
poe qijamat, anoe di dinja di¬
koempoelkeun sakabeh machloek pikeun
dihisab (dilanrat), nja harita katjiri saha
anoe salamet djeung saha anoe tjilaka.
Hoeroe-hara gijamat pohara matak geum¬
peurna, moal aja pibandingeunana. Kitoe
bae sateroesna nepi ka reres machloek
kabeh dipoetoes, nja aja noe asoep ka¬
soerga, aja noe ka naraka.
(Katiloe). Wadjib pertjaja jen memeh
K. N. Moehammad, Goesti Alloh geus
ngoetoes mangpirang-pirang Rosoel, sa¬
baraha lobana, anging Alloh noe oeninga
(Kaopat). Wadjib pertjaja jen Goesti
Alloh geus noeroenkeun mangpirang-pi¬
rang kitab soetji, anoe ti antarana nja¬
eta: Taurat (ditoeroenkeun ka K. N.
Moesa a. s.), Indjil (ditoeroenkeun ka¬
K. N. Isa a. s.), Zaboer (ditoeroenkeun
ka K. N. Dawoed) djeung Qoerän (di¬
toeroenkeun ka K. N. Moehammad s.a.w.).
(Samboengeun).


Pangaweroeh- Paoesahaan.


Boeboeka: „Java wondertuin van aarde,
Land van eeuwig groen en licht."
Eta teh basa Perteges awalna tina hi¬
dji kawih goegoeritan pamoedji ka lemah
tjai oerang, noe pisoendaeunana mah:
„Djawa kebon-aheng di doenja,
Tanah hedjo lembok toer tjaang sa¬
endeng-endeng.
Noe mawi ngabantoen basa Perteges,
eta teh ngahadja soepados katingali, jen
sanes oerang noe ngedalkeun pamoedji
kitoe teh. Ana kitoe tangtoe enjana.
Lamoen koe oerang mah dipoedjina pa¬
nginten kakeunaan koe paripaos „goong
nabeuh maneh" atanapi „ngeupeul nga¬
hoeapan maneh."
Lemah tjai oerang teh koe bangsa se¬
djen mah nepi ka aja noe njebatkeun
„sawarga doenja" sareng aja deui noe¬
madjarkeun „moetiara dina makoeta ka¬
radjaan lian" sareng roepi2 pamoedji
deui. Malah noe nawis di handap ieu
parantos tepang sareng oerang Transvaal
(Afrika kidoel) madjarkeun teh, lemah
tjai oerang teh, kabedjakeunana di naga¬
rana mah, tjenah „emas ngan kari moe¬
loengan (goud voor het oprapen)."
Eta omongan teh siga leuleuwiheun,
tapi eta teh noe saestoena kitoe. Malah
koe oerang mah emas teh bet kalah ka¬
kaloejoek-lejek bae, boektina di tjaket
kampoeng Toegoe, desa Tjimenteng, dis¬
trict Soekanagara bawahan Tjiandjoer,
geus kapanggih koe bangsa sedjen noe¬
karagoengan pangaweroeh, aja doea pa¬
sir noe dieusi emas, sarta ngawitan ti
taoen 1932, moen teu lepat, dioesahakeun
koe hidji Maatschappij sarta nepi ka¬
ajeuna djanten paoesahaan noe nambihan
bae ramena.
Koemaha koe bangsa priboemi oerang
Toegoe samemeh eta?
Eta pasir teh ngan oekoer dihoemaan;
sataoen, doea taoen katiloena .... teu
kapoepoe, djalaran teu aja elmoe panga¬
weroehna.
Lemah tjai oerang teh taneuhna ge koe¬
bangsa deungeun mah katjida dipoedjina
tina kalendoanana, kaaloesanana keur
pepelakan.
Ari di nagara sedjen mah aja mangsa2
anoe pepelakanana teu bisa djadi atawa
teu bisa daoenan, bawaning koe tiris
dina oesoemna tiis teh, sapertos di Ero¬
pa, Amerika kaler, enz. Nja kitoe deui
aja tanah2 anoe ngan ngaplak2 laoetan
keusik bae, soesah dipepelakanana sa¬
oemoer - oemoer, bawaning koe panas,
tjara di Arab, sabagian di Banoea Afrika
kaler (Sahara, Soedan) enz.
Hal kaajaan di oerang teh anoe katji¬
da koedoe disjoekoerkeunana ka Noe¬
Kawasa. Mangpirang-pirang bangsa se¬
djen noe ngagaroenakeun modal ngadon
tatanen di oerang, koe ngaradegkeun on¬
derneming2, kajaning marelak thee, koffie,
kina, karet, sereh, enz., anoe kaoentoe¬
nganana tina hasilna lain saeutik2,
Koemaha ari bangsa priboemi ngaoe¬
sahakeun taneuh lemah tjaina?

Babakoena ngan sakadar keur tatali
hoeripna bae. Ka beh-dieunakeun rea¬
oge noe toetoeroet moending pepelakan
tjara batoer noe ngaradon tea, ngan oro¬
kaja..... lantaran teu aja ilmoe pa¬
ngaweroehna, satoeroet-toeroetna tea bae¬
pepelakanana ge, teu kalawan enja-enja
tjara batoer noemoetkeun kamistian tjeuk
pangaweroehna, da teu weroeh.
Nja kitoe deui dina ngadjoealna oge
ingan oekoer djadi boentoet iloe bioeng
bae ka batoer, da teu aja kaweroeh.
Saterasna kaoentoenganana oge ngan
oekoer saboentoeteun kaoentoengan ba¬
toer bae. Malah dina pajoe atanapi teu
pajoena oge koemaha ngepotna badan
loeloegoe eta paoesahaan bae, da goe¬
mantoeng pisan ka dinja.
Paraloen!.... ieu teh sanes ngan¬
doeng maksad bade njeukseukan ngawe¬
weleh atanapi teu toemarima ka anoe
aja di hareup tina eta paoesahaan, ngan
ieu mah saolah-olah pikeun pang¬
geuing ka priboemi, soepaja toe¬
toeroet moending teh tambih2 dienjakeun,
nepi ka bisa sadjalan ngabandingan dja
noe sanes, nja eta koe daek ngoelik pa¬
ngaweroehna; ngomean ngahade - hade
paoesahaanana, tina melakna kana nga¬
hasilkeunana djeung majoekeunana sarta
ngabatikeunana.
Baris disamboeng
Salamna poen
Tohir S.a.


Hidoeplah Al-Moe'min.


Habar boeat sekalian ichwan,
Insja Alloh dapat katrangan,
Djika masoek djadi langganan,
Otak jang gelap mendjadi tenang
Elmoe tjoekoep dalam Al-Moe'min,
Pengadjaran lengkap oentoek Moe'minin,
Lapang pikiran kerna membatja,
Al-Moe'minlah mendjadi katja.
Hidoep didoenja bisa oetama,
Acherat oentoeng akan ditrima,
Lain tida kami oetjapkan,
Moedah-moedahan memperloekan.
OEntoek berlanggan kabar Al-Moe'min,
Mengedjar fahla 'Alamin,
Insja Alloh ichwan lakoekan,
Nawaitoe berlanggan lekas boektikan.
Wassalam.
Trima kasih banjak amat,
Atas harap tida berpegat,
Haraplah ichwan2 berhimah,
Ingin berboeat amal ibadah.
Rahmat dan salam akan berboeah,
Toean harap lekas berkemas,
Jang memberi barang hadiah,
Ikoet amal masdjid Tjiomas.
Oeang barang boleh kirimkan,
Menjokong masdjid saksikan,
Amal djariah besar pahlanja,
Selaloe datang tida poetoesnja.
Tahir,
Tjiomas Bogor.


PISOERGAEUN.
III.
a : Aan ade the de je


oljol dales diend ongs een
) met ande) daklah adala
Timbalan Kdj. Nabi s. a. w.:
„Dimana datang boelan Ramadan,
diboeka sakabeh panto soerga, di¬
toetoep sakabeh panto djahannam,
djeung dirantean sakabeh sjetan."
Ari saoem teh roekoen ka IV tina roe¬
koen Islam, difardoekeunana dina sasih
Sja'ban taoen ka Il tina Hidjroh, Doepi
ajatna nja eta:
1


slaan Nie


„He djalma2 noe ariman! Geus
diwadjibkeun ka maraneh „poeasa"
tjara noe geus diwadjibkeun ka oe¬
mat2 noe samemeh maraneh."
Ari saoem toemoet hartos basa nja eta
„njegah" (tina naon bae), sapertos tim¬
balan Siti Marjam anoe ditimbalkeun koe¬
Alloh dina Qoerän:
s
G


„Saenja - enjana koering parantos
nadar karana Alloh noe sifat Roh¬
man; njegah tjoemarita (ngabisoe)."
Moenggoeh dina sjara hartosna teha
Njegah tina sakabeh pabatalan kalawan
toedjoean anoe tangtoe sarta make niat
Ari roekoen poeasa aja tiloe: „I noe¬
poeasa, II niat poeasa, III njegah tina
pabatalan2)."
Ari waktoena wadjib poeasa teh aja
doea djalan: 1 koe njampoernakeun 30
poe boelan Sja'ban ka II koe roejat kana
boelan dina pentingan ka 30 tina. Sja'ban.
Djadi aja ihtilaf dina ngamimitian
poeasa teh, henteu miwah tina patokan
sjara.


Pabatalan poeasa tingali bae kitab
pikih.


Anoe boga kawadjiban, sakoer djal¬
ma moekallaf, tegesna: djalma Islam
geus baleg toer boga akal (henteu owah);
kawasa poeasa di istri ditambah kedah
soetji tina hed sareng nifas.
Wadjib boeka saoem, ka sakoer istri
anoe hed atawa nifas atawa ngowo, tapi
wadjib ngodoanana.
Wenang boeka saoem ka anoe njaba
ka panjabaan noe djaoehna doea mar¬
halah (+ 80 km) atawa djalma gering
noe teu kiat dibawa saoem, sarta wa¬
djib ngodoanana. Sepoeh noe parantos
ripoeh, noe parantos tjikot2 kenging
henteu saoem sama-sakali moeng kedah
fidjah saemoed beas dina sadintenna.
Saha2 anoe henteu ngangken kana wa¬
djibna saoem pikeun dirina, eta koefoer
hoekoemna. Oepama djalma Moe'min
ngangken kana kawadjiban saoem, tapi
emboeng ngalakonanana, tah, noe kitoe
noemoetkeun hoekoeman sjara kedah di¬
boei, sarta oelah dirangsom dina siang¬
na, soepaja kapokeun.
Kalintang seueurna Hadits dina mer¬
telakeun kaoetamaanana saoem sareng
sasih Siam, ti sapalihna, kieu timbalan
Kdj. Nabi s. a. w.:
3
lga dilandse rill be
.
De Ja
„Tjatjak lamoen djalma2 njara¬
hoeun kaberkatan boelan Ramadan,
tangtoe hajang sampoerna sataoen
boelan Poeasa teh."
Galibna oerang mah, lain hajang sa¬
taoen tapi saboelan oge, hajang boeroe2
lebaranana.
Timbalanana deui:
„
LKolgens eigens die doe
**
zich olas te gat djoet telah
„Oepama Goesti Alloh maparin
idin kana ngomongna langit djeung
boemi, tangtoe ngaroetjapkeun kieu:
Kaboengahan noe pohara pikeun noe¬
poeasa Ramadon, nja eta soerga."
Saoem teh, sadjaba dina Ramadon
(noe wadjib), katjida diperdihna koe sjara
dina sasih naon bae, asal oelah dina
dintenan noe teu kenging disaoeman,
sapertos dintenan lebaran biasa, lebaran
Hadji, tiloe dinten saparantos lebaran
Hadji, sareng dintenan sjak.
Anoe pang diperdihna tina sapalihna
nja eta saoem-Sjawal 6 dinten; gandjara¬
nana sami sareng saoem saendeng-endeng.
Timbalan Kangdjeng Nabi s.a.w
 
Soal de beloe de del
„Ari saoem eta pangraksa tina
naraka, saperti badjoe beusi pang¬
raksa dina keur perang.

Aboeja mah mani landjoeng rieut sirah,
ari mikiran pangadjak napsoe. Tjek tadi,
kaoemawoela ka noe djadi doenoengan
teh, boh ka Saehoena boh ka djoeragan
Hoep, hajang kapake, hajang katarima.
Ari seug ajeuna, sanggeusna hasil noe¬
ditjileuk, djoeragan Hoep geus teu paja
djaoeh, djoeragan Saehoena teu kaop teu
njantong, karasana koe Aboeja teh mani
asa noe dibelok, teu kaoer padeukeut
djeung nini-nini, geusan njirnakeun diri,
da meus-meus.... gero, meus-meus
... tjeloek. Singhoreng kieu, ari noe¬
raris teuing, pada ngarewag, pada nga¬
reweg, itoe ngenjang ieu metot, tapi ra¬
risna, teu beda djeung raris boelan Sa¬
par, tara aja ladangan.
Masih2 lamoen riweuhna teh ngan se¬
met itoe tjokot ieu bawa bae, ieu mah
atoeh, da koedoe djeung djadi djontrot,
djadi boelan2 djeung mamanoekan. Anoe
sakira-kira baris keuna ka djrg. Hoep
Aboeja..... noe diasorkeun; noe sa¬
kira-kira bakal keuna ka djrg. Saehoena,
Aboeja noe diasongkeun.
Ajeuna bae, ajeuna, kena-kena loba
pisan karangan anoe katampa koe djrg.
Hoep, make koedoe ditepikeun koe Aboe¬
ja, madjar andjeun teh, bedjakeun bae¬
koe 'mBoej, antos kitoeh, antos, bade
dibagentos sareng dibagilir.


Sadjabi ti gandjaranana noe pohara
teh, kagoenaan saoem teh kalintang seu¬
eurna, lain kaoem moeslimin bae noe¬
ngagoenakeun saoem, malah lian moes¬
lim oge teu katinggaleun, dipake roepa2
maksoed, beh dieuna pisan boekti Ma¬
hatma Gandhi tjenah saoem, doegi laksa¬
na panedja, dikaboel pamentana koe¬
Radja Rajkot. Sadjabina dokter-dokter
oge sok marentahkeun ka sapalih noe¬
gering koedoe saoem. Toeh tjiri wantji
jen aja maoenatna ti ajeunana oge.
Malah saoem teh kenging oge diang¬
go oebar ngirangan kabirahian sakoema¬
ha noe ditimbalkeun koe Rosoel, noe¬
k.l. kieu maksadna:
„Baroedak ngora, hade baroga
pamadjikan (karawin), kitoe oge la¬
moen mampoeh, oepama teu mam¬
poeh mah paroeasa bae, sabab poe¬
asa eta, mepes sjahwat."
D. Dj.

Djol deui djrg. Saehoena, mihape ta¬
latah ka Aboeja, saoerna teh: „Koedoe
dibedjakeun bae koe Iboei ka para
djrg.2 noe toemaros, moegi kersa sabar
sareng ngantos bae, sarehna bingoeng
djeung landjoeng, loba teuing.
Ngan ka djrg. Gpw. Bandoeng,
badaratna saeutik tepikeun koe lboej,
jen dina sarsilah wakaf tanah keur mas¬
djid tea, teu aja halanganana dianggo
koelah djeung soemoer, ari teu aja deui
akadna noe ngawakapkeun mah. Dalilna,
nasna, anoe pandjang bari ngemplad,
oendjoekkeun koe lboej, ti poengkoer
kitoeh!"
Tah kitoe, ngaroentjloengkeunana ka¬
Aboeja teh. Hadena bae di darat keneh,
djadi Aboeja moal titeuleum. Demi sa¬
babna noe matak diseboet kitoe koe¬
Aboeja, eta ..... noe dioendjoekanan
koe Aboeja teh, boh noe hadiah paman¬
dangan, boh noe ngaleler masalah, kabeh
., aeh „sadajana" karagoengan
aisan noe lalaer, djeung kandoengan noe
lalandoeng. Djadi waeh, Aboeja wiloe¬
djeng tina digendeng. Noehoen pangesto,
aja hibar anak intjoe, di dinjana mah.
Geura, ari anoe torodjog misono dj.
migeugeut ka Aboeja mah, boh si nini,
boh si anak-intjoe, geus teu pati kalade¬
nan djeung kaigelan, beakeun koe pa¬
marentah doenoengan, djaba djadi djon¬
trot teh.
Malah, lamoen Aboeja teu ngarahrah
koetang si nini, meureun lapoer moal
kabales. Ana gorehel teh bet aja soerat
balipkar ti intjoe ti Rendeh, si Agoes
no. 1234, soeratna teh mani geus pinoeh
koe sisig, da si nini mah djadi kabiasaan
ari geus mesakan sisig oeroet teh, pokna
karoenja ka Aboeja, abeh teu olok bako
kabiri. Barang diilo koe katja panon
beunang meuli ti loak, bet badaratna teh,
tjenah, bandjar-karang Aboeja di fabriek,
koedoe pinoeh koe kitab, sabab eta boe¬
dak teh hajang matja kitab.
Atoeh ripoeh, ari Aboeja diadjak da¬
gang kitab mah. Saperkara teu aja mo¬
dalna, kadoeana Aboeja teu bisa nga¬
oetawianana, nja-hinggaana¬
na nga-anaponana, djeung nga¬
apsahanana. Katoeroeg - toeroeg pohara
babarina, lamoen siagoes hajang matja
sapinah mah, da geus loba ieuh noe ja¬
rasa ajeuna mah, malah Aboeja oge ajeu¬
na teh keur ngagoegoeloeng kitab toe¬
toeroetan, geus meh sawendoe tatjan
apal keneh bae, kalah ka djoeroena geus
lamedong balas diletakan. Oepama si¬
agoes meredih ka linggih adjengan noe¬
deukeut, moal datangka teu kamerkaan
koe soelam djeung takrib.
Tah sakitoe tina sarsilah kitab leum¬
pang. Ajeuna Aboeja rek mintonkeun
noe ngaheureujan ka kolot, sapedah kai
N.N. terangeun jen Aboeja pabeka¬
san sagala inohong. leu di handap
aja bistelan Asmarandana ongefranceerd:
Toemaros ka lenggah Aboeja
ing fabriek.
Asmarandana.
1e. Tina kaajaan santri, tjek santri
noe awon roepa, sok njebat madjah
koemasep, moen ningal noe sae roepa,

saroepi noe sisirikan, tah anoe saroepi
kitoe, koemaha teu djadi lepat?
2e. Nomer kadoeana santri, sok
ngoepat ka anoe bedas, njeboet ma¬
djah olo-olo, komo ka noe pinter
mentja, ngewaeun kabina - bina, noe¬
roepi kieu koe hoekoem, koemaha hen¬
teu katjela?
3e. Anoe katiloena santri, tina rasa
pangbodona, sok misahkeun maneh
bae, tara daek tjatjampoeran, da rasa¬
na bodo tea, hal ieu ngadjeng piwoe¬
roek, na jaktos kitoe kedahna
4e. Nomer kaopatna santri, rasa
taja kapangkatan, radjeun tjampoer sok
mojongkod, ana njarita kasima, noe¬
kitoe lakoe lampahna, oge pamoegi
miwoeroek, koemaha eta merenah?
5e. Anoe kalimana santri, gadoeh
raos kamiskinan, poeasa ge tara daek,
da tjenah noe poeasa mah, koedoe noe¬
sagala aja, ieu ge ngadjeng piwoeroek,
koemaha menggah tjek Islam?
6e. Nomer kagenepna santri, roe¬
masa taja toeroenan, koe sagala djalmi
kawon, nadjan manehna anoe had,
tara wantoeneun ngingetan, pamoegi
rido miwoeroek, na leres kitoe ke¬
dahna?
Oendjoek timpah noehoen sareng
moegi manfa'at
Wassalam noe dloif
poen N. N.
Eukeur mah Aboeja teh lir ibarat ti¬
hoel anoe teu atjan pareum pisan, ana
pek ditioep koe songsong asmarandana,
atoeh braj deui bae roehaj. Geus teu
karasa deui, tjeuleuweung bae, bari di¬
laladjoan koe si nini, medar senggak
baheula:
Reundeu, reundeu leuntja,
saladah gede beungkeutna,
peureum-peureum beunta,
bidajah hese njeuseupna.
Sanggeus Aboeja chotam babatjaan
asmarandana katoet reundeu leuntjana,
ana dipeleng nepi ka ngaboerileng teh,
simana-horeng sioedjang En-en teh njoo
gado kolot. Poegoeh - poegoeh njaho,
kolot teh teu „hoekoeman", hajoh
make nanjakeun hakam-hoekoem.
Dalil Aboeja mah tara lakoe kana apoe
toehoer2 atjan, teu tjara kagoengan adje¬
ngan raris rea noe meuli. Sabab noe¬
Aboeja mah ngaasal tina „toenggoel¬
kawoeng" djeung „lemprak-ka¬
gok". Djaba ti kitoe teh Aboeja mah
sok tara kaoer ngabandoengan batoer,
ngigelan Aboeja sorangan oge mani loe¬
oet leet kesang, teu katintjak kabeh, lan¬
taran loba teuing tatabeuhanana.
Geura bae, tjoba koe si Eloe pikiran
Biwir Aboeja dzikir bari loenggak ling¬
gek, ari pikir mah.... hihhh pelesir
bae ka mana mendi, ka sawah tea, ka¬
si nini tea, ka pasar tea, kana tioeng tea,
kana sagala tea. Kitoe sababna, noe¬
matak batoer tara kaoekoer. Malah sipat
para santri noe dipapaj koe Agoes oge,
njindiran Aboeja eta teh, lantaran Aboeja
sorangan noe kitoe teh. Tina perkara
ieu Aboeja oge sok ngoekoer maneh,
make djeungkal djeung tampah. Tjara

Pangkat Tinggi
Koe desekanana djago-djago Volksraad,
tjara djrg. Thamrin djago Parindra, djeung
djrg. Soetardjo sakantjana ti P. P. B. B.
anoe meredih ka pamarentah soepaja
oerang priboemi noe tjakep djeung tjoe¬
koep, bisa diangkat kana pangkat
tinggi, djiga2 hasilna beuki tambah2.
Anoe geus kadjadian dina boelan
mangkoekna, nja eta angkatan Mr. Dr.
Soebroto kana burgemeester di Madioen.
Ajeuna aja kelemeng-kelemeng anoe pi¬
djadieun Voorzitter Volksraad, djiga-djiga
loba harepan bakal dipaparinkeun ka¬
oerang priboemi, boektina geus boet bet
bedja dina soerat kabar Walanda, madjar
voorstelanana geus beng diiangkeun kat
nagri Walanda, sarta djenengan Kandjeng
Professor Dr. Hoesen Djaja di Ningrat, ka¬
seboet-seboet pangheulana.
Kangdjeng Professor teh ajeuna nga¬
gem pangkat anoe satinggi-tinggina, nja
eta edeleer di Raad van Indië, tapi tje¬
nah dina katompernakeun taoen ieu,
atawa awal taoen hareup kaideleranana
djedjeg 5 taoen, sarta biasana sok koe¬
doe pangsioen ari geus sakitoe lilana
mah. Koe Volksraad andjeunna geus di¬
candidaatkeun pikeun Voorzti, sarta koe¬
andjeunna eta candidatuur teh, ditampi.


eta noe nomer hidji, poegoeh bae teu
aja siroeaneun daoen, ari ngagedekeun
sirik pidik, iren panastren mah Sana¬
djan kasep, ari disambaran koe „oemt
mah djadi koemasep, Aboeja oge sok
ngewa ka Aboeja deui.
Soeal „ngoepat"!? poegoeh bae,
noemoetkeun wet-adjengan mah, saroea
djeung bakti kahadean ka noe dioepat;
da Aboeja mah, oepama tea mah boga
kahadean, geus beak disebakeun ka ba¬
toer, da tjoekoep belengoer baraga-naja.
Santri noe katiloe, tjara Aboeja, noeroes¬
toendjoeng, keur bodo teh poerek gado
deuih. Demi noe kaopat bisa meunang
appel ti Aboeja, asal kasantrianana teh
diamalkeun, oelah tjara Aboeja, nja teu¬
njantri, nja teu amal. Oepama Aboeja
ripoeh tjara noe kalima, saoer adjengan
teh, koedoe niat poeasa oenggal poe¬
sarta dimana ditakdirkeun nampa rizki,
pake boeka dina maghribna, tapi oelah
porot ihtiarna; oelah katotolojoh Ari hag
mah teu meunang kahalangan koe naon2
da hag noe koedoe dibelaan, ngan oelah
tjeuleupeung bae, bisi djadi goe¬
noeng rehe, da sarerea oge toenggal
bani Adam.


Moal aja noe bireuk deui, jen Kdj.
Professor teh rajina Kdj. Pang. A. A.
Djajadiningrat, ideleer pansioen anoe
linggih di Djomin, Tjikampek Poerwa¬
karta; seke selerna lalaki Soenda, djago
Soenda, tedak boepati Banten; hidji toe¬
roenan anoe pangheula - heulana pisan
njoesoel kapinteran-barat.
Rajina Kangdjeng Professor, nja eta
Padoeka Djoeragan Loekman Djajadi¬
ningrat, gendoel deui bae. Ajeuna djadi
hoofdambtenaar (Referendaris) di de¬
partement van Onderwijs en Eeredienst 
di Batawi ngarangkep djeung djadi lid
College van gedeputeerden provincie
West-Java.
Koe tilar doenjana Mr. Tazelaar on¬
der - directeur eta departement, ajeuna
geus djoel-djol deui dina soeara pers, jen
geus meudjeuhna pisan, geus waktoena
pisan, aja priboemi noe diangkat kana
Onder-directeur, noe oeninga pisan kana
kaboetoehna priboemi, nja eta Pad. Dirg
Loekman Djajadingrat, noe geus sakitoe
legok tapakna genteng kadekna di de¬
partement Onderwijs.
Doea lalamoenan djeung pengharepan
noe di loehoer, pohara pisan adilna, po¬
hara pisan merenahna, lain ngadjoeal
bentang koe hasiwoeng, tapi lir ibarat
djoeal-beuli sahargana, pirakoe teu di¬
kaboelkeun.
Moedah-moedahan aja takdiring Jang
Widi.


Djadi Hadji.


Dina poe Kemis noe kakara kaliwat,
kapal-hadji „Kota Baroe", nja eta kapal¬
hadji noe pangpandeurina, geus laboeh
djangkar di palaboean Tandjoeng-Parioek.
Dina iangan ajeuna djoemblahna noe¬
moenggah hadji ti Indonesia, aja 10,000
djamaah, sedeng dina iangan taoen 1937
aja 8000. Djadi aja kamadjoean 2000
djamaah.


Dina iangan ajeuna tea teu loepoet
katjaritakeun jen henteu saeutik reana
djamaah anoe nandangan sangsara, ba¬
bakoena pisan dina perdjalanana ti Dje¬
dah ka Mekah djeung ti Mekah ka¬
Madinah. Anoe pinanggih reudjeung ka¬
sangsaraan kitoe teh nja eta sakoer anoe
waloerat bebekelanana, anoe ngaharep¬
keun teuing kana pamilikan di djalan
pasampangan; samasakali henteu ngi¬
ngetkeun jen hiroep di tanah batoer
anoe sakitoe toemamoena, katoeroeg¬
toeroeg di tempat anoe henteu hedjo
lemook tjara di Indonesia, djaoeh leu¬
wih soesah ti batan di lemah tjai sora¬
ngan, da ari Mekah mah hidji tempat
pikeun ngaloearkeun amal djariah, lain
keur oesaha.


Kamadjoean 2000 djamaah leuwihna
tina taoen toekang teh, bisa djadi aja
noe njieun tjiri jen ekonomi di oerang
leuwih madjoe ti batan taoen toekang,
tapi lamoen ngingetkeun kana bedja noe¬
kaseboet di loehoer, nja kitoe deui dina
tambahna kaamanan di Mekah, soema¬
wonna lamoen koe noe ngarasakeun
hiroepna di oerang, eta teh henteu beu¬
nang didjieun tjiri anoe moetlak, tap


babakoena mah tina loba noe maksa
maneh bae, djoeal-djaar, teu ngingetkeun
hiroep di ditoe djeung hiroep dimana
geus moelang, asal kalaksanakeun roe¬
koen kalima, ngalobaan soteh.
Deui dina iangan ajeuna teh kabe¬
djakeun jen loba noe geus loehoer
oemoerna teu bisa moelang deui, lanta¬
ran, eukeur mah kolot, katoeroeg-toeroeg
perdjalanan sakitoe banggana, atoeh nom¬
bro di pangdjarahan.
Sakitoe oedjarna tjarita iangan ajeuna.
Raksa Mitra Poetra.
Pangoeroes ieu roemah pertoeloengan
ngahatoerkeun pinten2 noehoen ka ling¬
gih Djrg. Bapa Hasan Plaboean¬
ratoe, parantos masihan hadiah f 1. —
Moegi djadi kaoeningaan sadaja para
Moeslimin Moeslimatin anoe dermawan,
dina waktos2 ieu noe djadi pangoeroes
noedjoe ihtiar hajang midamel tadjoeg.
Diadjeng-adjeng pasihan ti sadajana.
Ngadjoged.
Java Bode ngamoeat bedja, jen land¬
raad Tjiamis geus nibanan hoekoeman
boei lilana doea minggoe ka hidji mang¬
keloek oerang desa Pataroeman dis¬
tirict Bandjar, lantaran dina maleman
lebaran noe kamari (lebaran hadji? Red.),
eta mangkeloek teh geus njieun
tajoeban di djero masigit.
Tjek hate Moeminin Moeminatin anoe
njoehoenna agama dina emboen - em¬
boenan, sarta ngahormatna ka boemi Pa¬
ngeran loear biasa, hoekoeman sakitoe
teh pohara tjetekna, kahajangna mah meu¬
reun koedoe tjara hoekoeman acherat.
Tapi koe ditibanan sakitoe oge, geus
pirang2 kasjoekoeran, batinna ka Maha
Agoeng, djembarna ka pangadilan, moe¬
dah-moedahan djadi tjonto ka noe sok¬
ngahina ageman.
Tan Tiang Joe.
leu teh, noeroetkeun verslaggever Pa¬
mandangan mah, hidji Moeslim-sadjati,
anoe boeka bitjara di mimbar, waktoe
Openbare Conferentie Perserikatan Oela¬
ma di Koeningan dina tanggal 12/13
Maart.
Anoe rek digoear dina eta pasamoan,
awalna mah tina lalakon Djrg. Joe koe an¬
djeun naon sababna noe matak andjeunna
milih Islam, henteu noeloejkeun warisan
ramana, agama Kong Hoe Tjoe. Ari
andjeunna teh, iboena bangsa priboemi,
sedeng ramana Tiong Hoa. Alhasil keur
moerangkalihna teh nampa doea didikan,
nja eta Islam djeung Tiong Hoa.
Barang ieu djago-Moeslim rek medar
Kong Hoe Tjoe, keur ngabandingkeun dj.
Islam, distop koe P. I. D. (politieke in¬
lichtingen dienst), teu meunang dite¬
roeskeun.
Harita aja patjektjokan saeutik, antara
kamoedi Conferentie djeung P. I. D.,
anoe nerangkeun jen lain rek ngagogoreng

atawa ngahina agama Tiong Hoa, tapi
sakadar keur perbandingan bae. Tapi
P. I. D. keukeuh teu ngidinanana. Djadi
teu bisa koemaha. Poeblik, tjenah, ka¬
tembong teu soegema koe ieu kadjadian
teh, lantaran hajang terang tjoektjroe¬
kanana.
Rengrengan A. M. oge, sanadjan teu
noengkoelan, miloe handjakal rosa koe¬
teu teroesna, sabab dadaran noe saroepa
kitoe teh, moal salah deui gede pimang¬
faateunana.
Oebarna, geusan ngaleungitkeun ieu
kahandjakalan, bisa didjalankeun koe¬
toelisan, boh didjieun boekoe, boh di¬
toelis dina soerat kabar, asal didjaga
oelah aja pinapsoeeun (haat zaaien) bae;
koedoe saoedjratna sakaajaanana, teu
katji make sambara.
Poetri Mesir, 
Dina tanggal 15 Maart 1939, sakoe¬
maha noe geus kaoearkeun dina ieu s.k.
no. 9, noeroetkeun Pamandangan, poetri
Amirah Fauzijjah raina Baginda Mesir,
didahoepkeun ka Kroonprins Iran, jang
moelia Moeh. Ridha Sjahfoer.
Ditikahkeunana koe Sjech Al-Azhar,
Moestafa El Maraghy. Demi noe nga¬
wakilan poetri, rakana, Sultan Faroek
koe andjeun, sarta ka noe djadi ketibna
— moen di oerang mah — ngadawoeh¬


keun: „Kaoela nikahkeun doeloer ka¬
oela, kalawan Qoerän djeung Hadits
Rosoel s.a.w. 
Geus kitoe djrg. Ketib tea, ngadamel
biantara nikah. Ti dinja Sultan Faroek
njandak raina (Kroonprins Iran) ka boe¬
mi panganten istri anoe kasampak tjalik
gedengeun iboena, Malikah Nazily. Poe¬
tri djeung Poetra koe Sultan teh toeloeja
diwawoehkeun (ditepoengkeun); sabada¬
na toeloej Sultan, panganten, djeung
iboena arangkat ka balcon, oeloek salam
djeung nganoehoenkeun ka rahajat noe¬
mangpoeloeh-poeloeh riboe di handapeun
karaton. Poetri Fouzijjah ngagoepaj¬
goepaj pananganana ka oerang rea.
Ti dinja mah teroes hadjat walimah
anoe ditoengkoelan koe gegeden2.
Pestana 3 poe 3 peuting.


„DIPILARI


hidji Istri vrij (vol ka-Islaman),
pibatoereun; anoe sanggoep
ngoeroes roemah - tangga sa¬
reng ngadidik boedak; di we¬
wengkon Tjiandjoer.


Gegevens rasiah, ka N. ROT
pla Adm. ieu Al-Moe'min."


Tsjecho-Slowakia diretjan deui. 


Lima boelan ka toekang dina katom¬
pernakeun September, doenja geus geun¬
djleung magar maneh arek perang. Noe¬
djadi lantaran koe oerang sarerea pa¬
rantos kaoeninga jen Djerman, noe di¬
kapalaan koe Adolf Hitler, rek ngaroe¬
roeg Tsjecho-Slowakia, lamoen nagara2
anoe rahajatna kalolobaanana oerang
Djerman, moal dipasrahkeun ka manehna
(Djerman).
Oentoeng sareboe oentoeng dina meu¬
djeuhna hawa keur harengheng Goesti
Alloh geus maparinan pitoedoeh ka ko¬
kodjo2 nagara Inggris, Prantjis, Italië dj.
Djerman. Nja boektina aja babadamian
antara eta opat nagri djegoed teh di
München. Boeahna ieu babadamian,
Tsjecho-Slowakia koedoe masrahkeun na¬
gara2 anoe rahajatna bangsa Djerman
woengkoel, ka nagara Hitler.
Djaba ti eta Tsjecho-Slowakia „anjar"
teh dibere garantie koe noe opat nagara
jen moal aja anoe ngaharoe-biroe deui.
Malahan Führer Djerman, nja eta Adolf
Hitler mah geus mere katerangan dina
pidatona moal boga niat deui „ngan¬
schluss" nagara sedjen kadjaba hajang
djadjahan anoe baretona dina panoe¬
toepna perang doenja 1914-1918 geus
didjabel.
Minggoe2 ajeuna geus ger deui bae
Tsjecho-Slowakia djadi tjarita. Ti semet
kontrak di München nepi ka kamari ieu
memeh aja goegoedjroedan deui Tsjecho¬
Slowakia djadi nagara federatie. Hidji¬
hidjina eta federatie teh nja: Tsjecho¬
Slowakia djeung Karpato-Oekrajiena oge


sok diseboet Koethenia. leu federatie
dikapalaan koe bangsa Tsjech. Tapi
bangsa Slowakia henteu panoedjoeeun
kana kakawasaanana bangsa Tsjech boek¬
tina noeroetkeun telegram2 dina soerat2
kabar noe tg. 13 Maart '39 minister2 Slo¬
wakia geus njieun komplotan soepaja
Slowakia djadi merdika saloeas-loeasna.
leu tjita2 kaboeroe kaboker koe pama¬
rentah sentral. Barang, geus kanjahoan
toeloej minister2 Slowakia teh diontjlah
diganti koe pamarentah noe pro Tsjech.
Dina ieu kadjadian katembong Hitler nga¬
hatean ka bangsa Slowakia soepaja djadi
nagara merdika. Malahan minister Tisso
noe karek diontilah tea djeung doea deui
minister indit ka Berlijn ngadon babada¬
mian djeung Hitler Sadjeroning babada¬
mian di Berlijn di nagri Slowakia beuki
roesoeh bae antara nasionalis Slowakia
(noe hajang merdika) djeung di soldadoe
bangsa Tsjech. Poetoesanana babadamian
antara Hitler djeung Tisso nja eta rek
morostel ka „Dewan Rajat" Slowakia soe¬
paja Slowakia djadi nagri merdika koe sa¬
bab ieu porostel djolna ti Hitler koe Dewan
Rajat dimoepakatan nja kapaksa pama¬
rentah Tsjech (sentral) oge koedoe toen¬
doek. Babakoena matak pamarentah sen¬
tral toendoek teh koe sabab ti barang
kontrak München Tsjecho-Slowakia teu
bisa njieun poetoesan noe todjalah dj.
kahajang sang Hitler.
Satoengtoeng papasrahan antara nagara
Tsjech dj. nagara Slowakia noe anjar
merdika Tsjecho geus diantjam deui koe¬
soldadoe2 Djerman malahan loba bedja¬


noe datang ka Praag — iboe kota nagri
Tsjecho — jen sawareh soldadoe Djerman
geus ngaliwat wates Tsjecho tapi ieu
kabar koe bangsa Djerman ditolak di
nagri Tsjecho sorangan ajeuna djadi aja
roeroesoehan babakoena antara bangsa
Djerman noe aja keneh di Tsjecho dj.
bangsa Tsjech.
Dina tg. 14 Maart poe Salasa minis¬
ter loear-nagara nagri Tsjeho dj. Presi¬
dentna datang ka Berlijn nepoengan Hitler.
Sapeupeuting antara ieu kokodjo nagara
diajakeun babadamian pasal kadjadian2
di Tsjecho.
Poetoesanana tina ieu babadamian teh
matak ngaroegikeun ka Tsjecho, sabab
ti semet ajeuna ka hareup Tsjecho djadi
„protectoraat" hartina Tsjecho bakal anoet
kana kakawasaan Adolf Hitler tapi dibere
hak autonomie (marentah koe sorangan)
asal teu kaloear tina rel tjita2 nationaal¬
socialisme, nja eta partij Hitler, ka ha¬
reup bangsa Tsjech moal boga balatan¬
tara sorangan, moal boga minister loear
nagara, pendekna mah diaanschluss bae
à la nagri Oostenrijk taoen toekang.
Noeroetkeun telegram2 noe dina s.s.k.
tg. 16 Maart Hitler dj. soldadoe Djerman
geus datang ka Praag iboe kota Tsjecho.
Kadjadian anjar ieu njedihkeun pisan lan¬
taran ieu nagara Tsjecho teh kakara nga¬
rasa merdika 20 taoen ti 1919-1939, ajeuna
didjabel deui koe Djerman. Nagar Tsje¬
cho-Slowakia teh asal-moeasalna oge di¬
ereh koe nagara Oostenrijk-Hongaria di¬
merdikakeun koe Inggris dina sarengsena
perang doenja (kontrak Versailles 1919).
Koemaha ajeuna Inggris, nagara noe¬
mere garantie ka Tsjecho-Slowakia, pi¬
petaeunana kana ieu kadjadian? Teu tiasa
koemaha2, ngan saoekoer mrotes kana ta¬
ladjak Djerman noe tjidra kana djangdji
München tea. Ngan meureun baloekarna
taladjakna Hitler noe anjar2 ieu matak
rada ngahesekeun mentana djadjahan ka¬
Inggris, sabab Inggris ajeuna beuki sidik
jen Hitler sok mindeng tjidra kana
djangdji.
Ari Roethenia ajeuna teh bakal djadi
protectoraat Hongaria.
—
Palestina.
Noeroetkeun kabar dina Pamandangan
oesoel Inggris pasal Palestina geus dito¬
lak koe oetoesan2 Arab djeung Jahoedi,
Koe ieu kadjadian babadamian antara
Inggris-Jahoedi djeung bangsa Arab eng¬
geusan (gagal). Ajeuna mah kari koemaha
Inggris bae ngoeroeskeunana soal Pales¬
tina teh.
Di kota. Al-Koedoes di nagri Palestina
gegeden Inggris geus njieun koempoelan.
Hasilna eta babadamian nja eta bakal
njekel tindakan noe keras ka sakoer noe¬
ngalanggar wet.
Dina satoengtoeng babadamian pasal
Palestina nepi ka rengsena antara oetoe¬
san Arab djeung Inggris ngabadamikeu¬
nana aman pisan masing pasalia paham
oge. leu kadjadian matak njenangkeun
ka doea pihakanana sarta dina perhoe¬
boengan persoonlijk moal aja robahna.
M. Morawi.


